25. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.26 της 18 Φεβρ./9 Μαρτ. 1961 (ΦΕΚ Α΄ 35) Περί καλλιεργείας καπνού ποικιλίας BURLEY. Λαβόν υπ’ όψιν: 1.Tην ανάγκην της εν τη Χώρα προωθήσεως της καλλιεργείας καπνού ποικιλίας BURLEY 2.Σχετικήν εισήγησιν των Υπουργών Εμπορίου και Γεωργίας, αποφασίζει: 1)Από του έτους 1961 και εφεξής, επιτρέπεται η καλλιέργεια καπνού ποικιλίας BURLEY εις περιφερείας και χωρία καθοριζόμενα δι’ αποφάσεως του Υπουργού Γεωργίας εκδιδομένης μετά γνώμην του Διοικητικού Συμβουλίου του Εθνικού Οργανισμού Καπνού (Ε.Ο.Κ.) και δημοσιευομένης δια της Εφημερίδος της Κυβερνήσεως. 2)Η καλλιέργεια της ποικιλίας BURLEY ενεργείται είτε υπό του Ε.Ο.Κ. απ’ ευθείας, ή μέσω παραγωγών, είτε παρ’ ιδιωτών απ’ ευθείας υπό των ιδίων ή μέσω τρίτων, μη εφαρμοζομένων ως προς ταύτην των εις εκτέλεσιν του άρθρ. 4 παρ. 1 και 2 του Ν.Δ. 3758/57 εκδιδομένων αποφάσεων της Κυβερνητικής Επιτροπής Καπνού. 3)Αι διατάξεις του άρθρ.18 του Ν.Δ. 3758/57 «περί ιδρύσεως Εθνικού Οργανισμού Καπνού ισχύουσι και επί καλλιεργειών της προηγουμένης παραγράφου. Σελ. 726(α) 168-62 4)Δια την καλλιέργειαν καπνών της ποικιλίας BURLEY παρ’ ιδιωτών εν γένει, απαιτείται έγκρισις του Ε.Ο.Κ. κατά τα ειδικώτερόν δι’ αποφάσεως του Διοικητικού Συμβουλίου αυτού καθορισθησόμενα βάσει των ιδιαιτέρων απαιτήσεων της καλλιεργείας, ως και της προοπτικής ζητήσεως της ποικιλίας. 5)Δι’ αποφάσεως του Υπουργού Οικονομικών, δημοσιευομένης δια της Εφημερίδος της Κυβερνήσεως ρυθμίζονται τα της εκδόσεως των αδειών καλλιεργείας και κατοχής των περί ων η παρούσα καπνών, τα της αποθηκεύσεως και μεταβιβάσεως της κυριότητος τούτων και υπολογισμού της αξίας αυτών δια την επιβολήν των υπέρ τρίτων φόρων κατά παρέκκλισιν των συναφών διατάξεων της Καπνικής Νομοθεσίας, ως και πάσα αναγκαία προς τούτο λεπτομέρεια. 6)Απαγορεύεται η σύναψις μεταξύ ιδιωτών καλλιεργητών ή και παραγωγών αφ’ ενός και Καπνοβιομηχάνων αφ’ ετέρου, συμφωνητικών αγοραπωλησίας επί καπνών BURLEY ως και η μεταβίβασις κυριότητος προς τας βιομηχανίας εσωτερικού των αγοραζομένων υπό του Εμπορίου Καπνών και φυλλοτριμμάτων της ποικιλίας ταύτης. Συμφωνητικά αγοραπωλησίας, συναπτόμενα κατά παράβασιν της απαγορεύσεως ταύτης, τυγχάνουσι άκυρα, εφαρμοζομένων εν προκειμένω κατ’ αναλογίαν των διατάξεων του Νόμ. 3193/55. 7)Τυχόν ανακύπτοντα εκ της εφαρμογής της παρούσης ζητήματα ρυθμίζονται δια κοινών αποφάσεων των Υπουργών Εμπορίου και Γεωργίας μετά γνώμην του Ε.Ο.Κ. Η παρούσα ισχύουσα από σήμερον δημοσιευθήτω δια της Εφημερίδος της Κυβερνήσεως, κυρωθήσεται δε νομοθετικώς μερίμνη του Υπουργού Εμπορίου. 16.Ι.α.23-25 Καλλιέργεια Καπνού 